
Omistan tämän tyttärelleni


sekä kaikille uteliaille seikkailijoille


ja yllätyksistä innostuville –


erityisesti teille hengenheimolaisille,


jotka toisinaan kadotatte tavaroitanne


arjen kiireessä.









Kirjan tapahtumapaikkana on maalaiskylä Nurmijärvi, joka on


ammentanut vaikutteita Suomessa olevasta Nurmijärven kunnasta.


Isa, Alma ja Nuutti ovat lapsuudenystäviä. Heillä on oma etsivätoimisto


Isan pihamökissä.


Siellä he eivät jouda kuitenkaan paljoa olemaan, sillä he seuraavat


johtolankoja pitkin Nurmijärven kylän teitä ja lähialueita.

HAHMOT

ENSIMMÄINEN LUKU


AVAIMEN ARVOITUS ALKAA

Isa polki pyörällään pitkin kylätietä. Aamu oli kirkas, ja ilma nipisteli poskia – syksy oli jo täällä.


Vaahterat hehkuivat iloisissa syksyn väreissä, ja lehtien lomasta mutkitteleva polku vei kohti Nurmijärven kylän ylpeyttä Palkkilahden kartanoa.


Yhtäkkiä hänen puhelimensa värähti taskussa. Isa säpsähti ja puristi jarruja. Pyörä narahti pysähdyksiin, ja hän ohjasi sen tien reunaan. Sydän alkoi hakata nopeammin.


Olisiko tämä… uusi tapaus?


Uusi mysteeri odottamassa ratkaisua?


Hän kaivoi puhelimen taskustaan. Puhelimen näytöllä oli ilmoitus: Mysteeri-sovelluksessa on uusi viesti.


Sovelluksen oli koodannut Alma – 11-vuotias teknologiavelho ja Isan paras ystävä.


Alma rakasti rakentaa, keksiä ja viritellä kaikkea.


Hänen ansiostaan Mysteeri-sovellus toimi kuin digitaalinen ilmoitustaulu: kuka tahansa kyläläinen saattoi jättää viestin, jos tarvitsi apua. Kun viesti tuli, koko tiimi sai siitä hälytyksen – ja se tarkoitti vain yhtä asiaa: uusi seikkailu oli taas alkamassa.


Isa hymyili. Hän oli kymmenvuotias, punatukkainen ja nopeaälyinen.


Ennen kaikkea hän oli Etsivätoimisto Punaisen Langan perustaja.


Etsivätoimisto Punaisen Langan tiimiin kuului myös Alman isoveli Nuutti, hän oli kaksitoistavuotias vauhdikas tyyppi, joka ei pelännyt puhua kenenkään kanssa.


Nuutti osasi usein kaivaa esiin sellaista tietoa, jota kukaan muu ei edes ymmärtänyt kysyä.


Tällä kertaa viestin oli jättänyt Anna, heidän teatterikerhonsa vetäjä:


“Etsivätoimisto Punainen Lanka auttakaa! Kartanon avain on kadonnut. En löydä sitä mistään [image: ] ”


Isa tunsi sydämensä pamppailevan.


Kartanon avain?


Ilman sitä teatterikerho ei pääsisi sisälle harjoituksiin – ja ensi-ilta oli jo parin viikon päästä! Jos avain todella olisi kadonnut, koko esitys voisi olla vaarassa.


Hän naputti uuden kirjauksen Mysteeri-sovellukseen:

Sovellus antoi heti analyysin: “Kysy tarkemmin katoamisesta. Varkauden riski on pieni, mutta avaimen putoaminen ja katoaminen on todennäköisempää.”


Isa nyökkäsi itsekseen. Tämä oli hetki, jolloin mysteeri alkoi hahmottua, ja hän koki vatsassaan seikkailun kutkutuksen.


Hän painoi “Lähetä tiimille” -painiketta.


Heti sen jälkeen kuului kaksi tuttua ääntä: Ping! Ping! Alman ja Nuutin puhelimet ilmoittivat uudesta tapauksesta.


Isa kirjoitti tiimikanavalle: “Meillä on juttu! Kartanon avain on kadonnut. Tavataan sillalla heti. [image: ] ”


Alma vastasi saman tien – Isa näki hänet mielessään jo reppu pakattuna ja taskulamppu valmiina.


“Okei, tullaan heti! Otan varusteet mukaan.”


“Kadonnut avain? Kuulostaa mahtavalta! [image: ] Let’s go!” kirjoitti Nuutti.


Isa virnisti ja tunsi olonsa kevyeksi. Hän ei ollut yksin, sillä Punainen Lanka oli taas toiminnassa. He eivät koskaan kieltäytyneet arvoituksesta, etenkään jos kyseessä oli vanha kartano ja kadonnut avain.


Kun hän polki sillalle, ystävät näkyivät jo kauempaa.


Alma seisoi suorana sillankaiteen vieressä, katse kiinnittyneenä syksyisiin maisemiin.


Nuutti puolestaan tasapainoili kaiteen reunalla yhdellä jalalla, virne kasvoillaan.


“Voisitko edes hetken olla rauhassa? Tämä on tärkeää,” Alma puuskahti ja mulkaisi veljeään.


“Relaa nyt vähän, Alma.” Nuutti virnisti ja hyppäsi alas kaiteelta näyttävästi – kunnes kenkä osui liukkaaseen lehteen.

“Ups—!” Hän horjahti ja molskahti ojaan sellaisella roiskeella, että sillan kaiteelle jäi vain hänen toinen kenkänsä keikkumaan.


Alma käänsi katseensa dramaattisesti pois ja huokaisi.


“Miksi en ole edes yllättynyt?” hän mutisi. Isa puri huultaan, mutta nauru karkasi ulos.


“No, ainakin veden syvyys on nyt testattu. Oletko kunnossa?”


Nuutti nousi ylös, vesi valuen pitkin hihoja ja lahkeita, ja nosti peukalon pystyyn.


“Pieni märkä muta ei pysäytä mua! Tämä vain lisää uskottavuutta etsivähommiin!”


Alma kaivoi repustaan muovipussin ja ojensi Nuutille kuivat housut ja paidan. Hänen äänensä oli kuiva kuin syksyn lehti:


“Minä tiesin, että jotain tällaista voisi sattua. Jos en aina varautuisi, olisit pulassa joka ikinen kerta.”


Tilanne oli kuitenkin niin huvittava, että tytöt alkoivat nauraa vedet silmissä. He eivät meinanneet saada itseään millään rauhoittumaan. Nuuttikin puhkesi lopulta nauruun.


“Minä en tiedä, pitäisikö itkeä vai nauraa. Mutta hei – ainakin on yksi hyvä tarina kerrottavaksi!”


Alma pyyhki silmäkulmiansa ja sanoi veljelleen.


“No niin, sankari. Pue päälle ja keskitytään asiaan.


Meillä on mysteeri ratkaistavana.”

Isa viittoi heidät luokseen. Hänen sydämensä löi tavallista kovempaa. Nyt tämä on totta.


“Kuunnelkaa. Anna laittoi viestin Mysteeriappiin. Kartanon avain on kadonnut. Ilman sitä kerho ei pääse harjoittelemaan.”


“Kadonnut?” Nuutti kurtisti kulmiaan ja risti käsivartensa.


“Joku varmaan nappasi sen tahallaan. Se naapuri vaikka – eikös se valittanut lasten melusta?”


“Tai sitten se vain putosi,” Alma sanoi ja vilkaisi sillan alla virtaavaa vettä. Hän huokaisi.


“Kaikessa ei tarvitse olla aina draamaa!”


Isa nyökkäsi, mutta hänen ajatuksensa pyörivät levottomina. Hän muisti lukeneensa lehdestä, että kartanon ympärillä oli ollut kiistoja. Ehkä tämä ei ollutkaan sattumaa.


“Oli miten oli,” Isa sanoi ja nosti leukansa, “meidän täytyy mennä kartanolle heti. Tutkitaan paikat ja jutellaan Annan kanssa.”


Lapset lähtivät liikkeelle. Oli syksy, ja lehdet kahisivat renkaiden alla, kun he polkivat tietä pitkin.


Isa tunsi vatsassaan sen tutun jännityksen – mysteerin selvitys oli alkanut.


Kun he kaartavat pihaan, Anna seisoi oven edessä.

Hän hymyili, mutta hymy ei yltänyt silmiin.


Ne näyttivät väsyneiltä ja huolestuneilta.


“Olen niin iloinen, että tulitte,” Anna sanoi ja puristi käsissään paperipinoa.


“En tiedä, mitä tekisimme ilman teitä.


Tämä avain on ainutlaatuinen.


Museovirasto on painottanut, että ovea ei saa avata millään muulla.”


Isa kääntyi katsomaan ovea. Se oli jykevä, tummaa puuta, koristeltu vanhoilla kuvioilla.


Hän kosketti karkeaa pintaa ja mietti, millaisia tarinoita avain oli vuosien aikana nähnyt. Ei ihme, että se oli niin tärkeä. “Alma, tutki portaat tarkasti,” Isa ohjeisti.


“Nuutti, tsekkaa piha. Minä kyselen Annalta lisää.”


Alma nyökkäsi jo mielessään listaten, mistä aloittaisi. Nuutti mulkaisi ajatuksissaan


pihamaata – jos avain oli pudonnut, minä kyllä löydän sen.


Ja niin Etsivätoimisto Punainen lanka aloitti tutkimuksensa.

Tapahtumat:

Tilanne:

Teatterikerhon johtaja Anna kertoi, etté kartanon avain
kadonnut. Tiimi paikalla, tutkimus kaynnissa.

Varkauden riski pieni - todennakdinen katoaminen.

2, MYSTEERI

Kohde:

Palkkilahden kartano

Ilimoittaja:

Anna Sivakka, teatterikerhon ohjazja

Tilanne:
Kartanon avain on kadonnut tan3an.
liman sita esityksen ensi-ilta
peruuntuu.

